През 169 пр.н.е. е пратеник в Гърция и чака на Делос завършването на Третата македонска война. След римската победа той отива веднага при Антиох IV в Александрия, за да му даде римския ултиматум, който изисква неговото напускане на Египет (Шеста сирийска война). Според историята на Полибий, когато Антиох се поколебава какво решение да вземе, Ленат взема една пръчка и очертава кръг около царя, като му казва да отговори без да излиза от кръга – в противен случай ще приеме отказа му за начало на война срещу Рим; тогава Антиох се съгласява да се оттели от Египет.